Kolekcijas monēta "Meža veltes"
Channel: LatvijasBanka
Date: 2019-10-14

17. oktobrī, Latvijas Banka izlaidīs sudraba kolekcijas monētu "Meža veltes". Latvijas dabai veltītā monēta ir vēstījums par Latvijai raksturīgām un populārām vērtībām un tradīcijām, kuras veido piederības sajūtu Latvijai un vieno tās iedzīvotājus.
Kolekcijas monētas "Meža veltes" grafiskā dizaina autori ir Edmunds Jansons (averss) un Edgars Folks (reverss), bet reversa plastisko veidojumu darinājusi Ligita Franckeviča. Monētas dizainā izmantots interesants paņēmiens – katru pusi veidojis cits mākslinieks, turklāt atšķirīgā stilā. 
Monētas cena Latvijas Bankas kasēs un vietnē https://www.e-monetas.lv – 47.00 eiro.